Клементьев Александр Клементьевич

Клементьев Александр Клементьевич, (1925, пуш, 17, Чăваш Енĕн Тăвай районĕнчи Тенеяль ялĕ — 1993, Шупашкар, Чăваш Ен) — — чăваш прозăçи, сăвăçи, журналисчĕ. 

Пурнăçĕ
1925 çулхи пушăн 17-мĕшĕнче Чăваш Енĕн Тăвай районĕнчи Тенеяль ялĕнче çуралнă. Ялти шкулта вĕренсе тухсан Канашри фельдшер шкулĕнче пĕлӳ илнĕ.

1943 çулта вăрçăна илсе кайнă. Санинструктор пулнă. Çартан таврăнсан, Вăрнар санаторинче лаборант пулса ĕçленĕ. Кайран ачасене чăваш чĕлхипе литературине вĕрентме кӳленнĕ. Сăвăсем çырма пуçланă. 

Чăваш патшалăх педагогика институтĕнче тата Мускаври литература институтĕнче (кĕрет мар майпа) пĕлӳ илнĕ. 1947-1953 çулсенче Тăвай районĕнче шкулта вăй хунă.

1953 çултанпа «Ялав» журнал редакцинче дитература уйрăмĕнче, Тăвай районĕн хаçатĕнче яваплă секретарь вырăнĕңче ĕçленĕ. Юлашки çулĕсенче Шупашкар районĕнчи Апашри вăтам шкулта чăваш чĕлхине вĕрентнĕ.

 Пултарулăх ĕçĕсем
1947 çулта «Ялав» журналăн кăларăмĕнче унăн пĕрремĕш поэмине («Юрату») пичетленĕ, 1949 çулта «Пĕрле ӳснĕ тантăшсем» калав кун çути курнă.

Темиçе кĕнеке тухнă:
 «Тантăшсене» (1956);
 «Телей сунатăп»;
 «Илемлĕ чĕреллисем» (1961);
 «Атăл хумхансан» (1963);
 «Вунçиччĕрисем» (1966);

 Каçăсем 
 90 лет назад родился Клементьев Александр Клементьевич - чувашский писатель, журналист

Категори:Чăваш çыравçисем
Категори:Чăваш сăвăçисем
Категори:1925 çулта çуралнисем
Категори:Пушăн 17-мĕшĕнче çуралнисем
Категори:1993 çулта вилнисем